Diari Oficial de la Generalitat Valenciana


Sumari del DOGV 1438, del 07-12-1990 (1990/819632)

DECRET 182/1990, de 26 de novembre, del Consell de la Generalitat Valenciana, pel qual accepta la cessió, a títol gratuït, de la propietat d'uns terrenys, situats a Nul.les, c/ Sant Vicent, núm. 18, destinats a Institut d'Ensenyament Mitjà, realitzada per l'Ajuntament de Nul.les.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/11/26/182/dof/vci/html**

### Dades del document

Número de DOGV
:   1438

Data del DOGV
:   07-12-1990

Secció del DOGV
:   DISPOSICIONS GENERALS

Número del document
:   1990/819632


Data del document
:   26-11-1990

Organisme emissor
:   Conselleria d'Economia i Hisenda

Tipus de document
:   Decret

Decret 182/1990, de 26 de novembre, del Consell de la Generalitat Valenciana, pel qual accepta la cessió, a títol gratuït, de la propietat d'uns terrenys situats a Nules, c/ Sant Vicent núm. 18, destinats a Institut d'Ensenyament Mitjà, realitzada per l'Ajuntament de Nules.  
L'Ajuntament de Nules, en sessió plenària de 3 d'abril de 1990, acordà la cessió gratuïta a la Generalitat Valenciana d'un Institut d'Ensenyament Mitjà, situat a Nules, c/Sant Vicent, núm. 18, del qual és propietari.  
Aquesta cessió es realitza amb el fi determinant que l?immoble es destine a Institut d'Ensenyament Mitjà.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta de l?immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 26 de novembre de 1990,  
DECRETE:  
Article primer  
Acceptar la cessió, a títol gratuït, realitzada per l'Ajuntament de Nules dels terrenys que a continuació es descriuen:  
Parcel·la solar en la zona nord del recinte urbà, zona d'eixample de la població, en el terme de Nules, partida Cantallops, que es troba en l'actualitat voltat d'hort de tarongers i amb la nova urbanització queda formant una illa completa amb carrers per totes les bandes menys per la zona de ponent que tindrà dues petites places, amb una superfície total de vuit mil dos-cents seixanta-cinc metres quadrats. Confronta: nord, José Martí Mariner, avui carrer en projecte; sud, resta de finca intermediari carrer en projecte, prolongació del carrer de Sant Vicent i a la banda oposada, Tomàs Romero i Blas Arambul. Sobre aquesta parcel·la hi ha un edifici en construcció destinat a siscents quaranta nous Llocs escolars en forma de T amb dos ixents laterals en la façana posterior, paral·lels a la cua de la T on es troben els accessos. Consta la construcció de dues plantes i la seua superfície total és de mil vuit-cents metres cinquanta decímetres quadrats, segons això que resulta de les inscripcions 1.ª i 2.ª de la finca 17.252, del foli 87 del Llibre 139 de Nules.  
Article segon  
Aquesta cessió gratuïta dels terrenys esmentats comporta el compromís per part de la Generalitat Valenciana de mantenir la destinació de l'Institut d'Ensenyament Mitjà durant els trenta anys següents.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per fer efectiu el que disposa aquest decret.  
Valencia, 26 de novembre de 1990.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI